Drama Cina “Delicacies Destiny” Disyaki Menciplak Drama Terkenal Korea Selatan “Jewel in the Palace”
Terdapat dakwaan bahawa drama Cina Delicacies Destiny telah menciplak drama terkenal Korea Selatan bertajuk Jewel In the Palace, yang juga dikenali sebagai Dae Jang Geum. Di tengah-tengah dakwaan plagiarisme dikalangan masyakat Korea, drama Cina ini sedang disiarkan di seluruh dunia, kecuali Korea Selatan, menerusi platform penstriman Disney+. Isu plagiarisme drama ini bermula selepas satu siaran diterbitkan di komuniti atas talian dengan tajuk “Right now on Disney Plus.” Dalam catatan itu, terdapat foto dari salah satu adegan drama Delicacies Destiny yang memaparkan makanan tradisi Cina. Selepas siaran itu dibuat, netizen Korea mula menuduh bahawa kandungan drama Cian itu sangat mirip dengan drama Korea Jewel in the Palace, dan pelakon dalam drama itu memakai pakaian yang sangat menyerupai Hanbok tradisional Korea. Netizen Korea mengulas, “Mereka terlalu malu untuk menayangkan drama ini di Korea Selatan” dan ada yang mengatakan, “Mereka menciplak kerana terdapat kegilaan pada drama Korea yang bertiup di seluruh dunia sekarang.” “Mereka terlalu malu untuk menayangkan drama ini di Korea Selatan”  “Mereka menciplak kerana terdapat kegilaan pada drama Korea yang bertiup di seluruh dunia sekarang.” Delicacies Destiny adalah drama Cina yang dilancarkan di seluruh dunia menerusi platform streamin Disney+ pada 7 April yang lalu – kecuali di Korea Selatan.  Drama tersebut mengikuti kisah seorang wanita biasa dengan kemahiran memasak yang sangat baik yang secara tidak sengaja memasuki istana. Plot drama tersebut antara yang dikatakan meniru drama Jewel in the Palace, dimana watak protagonis wanita telah diiktiraf di istana diraja kerana kemahiran masakannya dan akhirnya jatuh cinta dengan putera raja.